Kløverertebusk

Kløverertebusk (Caragana frutex) er en løvfellende busk i erteblomstfamilien.

Den blir opptil 2 m høy. Greinene er brune, gulgrå eller mørkt grågrønne. Bladene er likefinnede med fire småblad som er omvendt eggformede, 6–10 mm lange og 3–5 mm brede. De gule blomstene sitter enkeltvis eller to sammen. Belgen er sylindrisk og 2–3 cm lang.

Kløverertebusk vokser i tørre skråninger og åpen skog. Den er utbredt fra Bulgaria østover gjennom Romania, Moldova, Ukraina, Russland og Kasakhstan til Kirgisistan, Xinjiang og Mongolia. I Bulgaria er den vurdert som kritisk truet på nasjonal rødliste.

Arten blir av og til dyrket i hager og er funnet forvillet et par steder i Norge. Den er vurdert som lav risiko i Fremmedartslista.

Referanser

Litteratur

Eksterne lenker 

 

Erteblomstfamilien